6. ΒΑΣΙΛΙΚΟΝ ΔΙΑΤΑΓΜΑ της 18/31 Δεκ. 1954 Περί της κατά τόπον αρμοδιότητος των Γενικών Επιθεωρήσεων Σχολιατρικής Υπηρεσίας. Έχοντες υπ’ όψιν:1)Την παρ. 2 του άρθρου μόνον του Ν.Δ. 3058/54 «περί τροποποιήσεως και συμπληρώσεως του από 25.11.46./10.1.47 Βασ.Δ/τος «περί κωδικοποιήσεως διατάξεων περί Σχολιατρικής Υπηρεσίας. 2)γνώμην του Υπηρεσιακού Συμβουλίου Σχολικής Υγιεινής, περιλαμβανομένην εις την υπ’ αριθ. 16/6.11.54 πράξιν αυτού και 3)την υπ’ αριθ. 611/1954 γνωμοδότησιν του Συμβουλίου Επικρατείας προτάσει του Ημετέρου επί της Εθνικής Παιδείας και Θρησκευμάτων Υπουργού, απεφασίσαμεν και διατάσσομεν: 1)Εις την αρμοδιότητα της Α΄ Γενικής Επιθεωρήσεως Σχολιατρικής Υπηρεσίας, υπάγονται αι κάτωθι υγειονομικαί επιθεωρήσεις μετά των εις αυτάς υπαγομένων σχολιατρικών περιφερειών: Α΄, Β΄, Γ΄, Δ΄, Ε΄, ΙΒ΄, ΙΓ΄, ΙΔ΄, ΙΕ΄, ΙΣΤ΄, ΙΖ΄, ΙΗ΄, ΙΘ΄, και Κ΄. 2)Εις την αρμοδιότητα της Β΄ Γενικής Επιθεωρήσεως Σχολιατρικής Υπηρεσίας, υπάγονται πάσαι αι λοιπαί υγειονομικαί επιθεωρήσεις μετά των εις αυτάς υπαγομένων σχολιατρικών περιφερειών. Εις τον αυτόν επί της Εθνικής Παιδείας και Θρησκευμάτων Υπουργόν, ανατίθεμεν την δημοσίευσιν και εκτέλεσιν του παρόντος Διατάγματος. 